

**YLEISTÄ**

Vuosi 2024 oli Hämeenlinnan Eläkkeensaajat ry:n 61. toimintavuosi. Tavoitteena oli järjestää jäsenistön hyvinvointia, yhteisöllistä osallisuutta ja toimintakykyä ylläpitävää toimintaa. Tavoite toteutui hyvin. Jäsenille suunnattuja tilaisuuksia ja tapahtumia oli yhteensä 12, lisäksi retket ja matkat sekä 21 erilaista kerhoa.

Toimintamme pohjana oli edelleen jäsenlähtöisyys, verkostoyhteistyö, yhteisöllisyys ja viestintä.

Yhdistyksen kevätkokous pidettiin 16.3.2024 ja syyskokous 23.11.2024. Hallituksen jäsenten ja varajäsenten osallistuminen hallituksen kokouksiin on kirjattu alempana ”Hallituksen varsinaiset ja varajäsenet”- kohtaan.

Yhdistyksen tavoitteena on ollut toteuttaa toimintavuodelle 2024 hyväksyttyä toimintasuunnitelmaa.

Yhdistyksen yhteydenpito alueen kansanedustajiin, kaupungin ja hyvinvointialueen eri toimijoihin sekä virkamiehiin on toiminut.

Kuukausikokousten/ jäsentapaamisten pitopaikkana on ollut Palokunnantalo, Palokunnankatu 18.

Muuta toimintaa ja tapahtumia on järjestetty myös eri puolilla kaupunkia mm. Idänpään Torpalla, Loimua-areenalla, Voutilakeskuksessa ja Hämeenlinnan uimahallissa.

**TOIMIHENKILÖT v. 2024**

Puheenjohtaja Veijo Virtanen, varapuheenjohtaja Kirsti Suoranta, sihteeri Kirsti Suoranta taloudenhoitaja Päivi Salmén, jäsenasiainhoitaja Iiris Mäkelä, opintovastaava Kirsti Suoranta , liikuntavastaava Juhani Alasentie, matkavastaava Katri Koponen, kotisivuvastaava Maija Pennanen ja toimitilavastaava Airi Mäkinen.

Syyskokouksen valitsemana toiminnantarkastajana on toiminut Irja Appelroth ja varalla Anna-Liisa Torvinen.

**HALLITUKSEN VARSINAISET JA VARAJÄSENET**

Hallitukseen kuuluu seitsemän (7) varsinaista ja (2) varajäsentä. Hallitus kokoontui 13 kertaa, joista yksi oli sählöpostikokous.

Puheenjohtajan, hallituksen jäsenten ja varajäsenten osallistuminen vuoden aikaisiin kokouksiin on ollut seuraava;

**Varsinaiset jäsenet:** **Varajäsenet:**

Veijo Virtanen (pj ) 13 kertaa Katri Koponen matkav 11 kertaa

Juhani Alasentie liikuntav 12 Eino Viberg 11

Iiris Mäkelä jäsenasianh 13

Airi Mäkinen toimitilav 13

Maija Pennanen kotisivuv 9

Kari Takala isäntäk 12

Kirsti Suoranta varapj 11

Kutsuttuna Päivi Salmén, taloudenhoitaja 8 kertaa

Työjaosto kokoontui vuoden aikana yhdeksän (9) kertaa

Työjaoston kokouksiin osallistuminen:

Veijo Virtanen, pj 9 kertaa

Kirsti Suoranta vpj 9 kertaa

**KOKOUKSET**

Kevätkokous pidettiin 14.3.2024 (36 osallistujaa). Syyskokous pidettiin 21.11.2024 (28 osallistujaa).

Jäsentapaamisia pidettiin viisi (5).

18.1. ikäihmisten turvallinen liikkuminen jalankulkijana ja autoilijana – alustajana konstaapeli Kaisa Kuusela poliisin liikenneryhmästä; paikalla 48 jäsentä.

15.2. hissien jälkiasennus ja hissien vaihdeto – alustajana Kimmo Kaarenoja Kone Hissit Oy:stä; paikalla 34 jäsentä.

18.4. ikäihmisten hyvinvointi, liikkuminen ja ravinto – alustajana Alpo Hirvioja

12.9. Ulla Pullola kertoi EKL:ään tulevista muutoksista, joista päätökset tekee EKL:n liittokokous kesällä 2025. Hän kertoi omasta pitkästä urastaan yhteisten asioiden hoitamisessa; paikalla 43 jäsentä

17.10. pimeällä liikkuminen, kuinka teet itsesi näkyväksi – alustajana Veijo Virtanen; paikalla 28 jäsentä.

Yhdistyksen edustajat EKL:n Hämeen piirin vuosikokouksiin olivat Veijo Virtanen, Juhani Alasentie, Iiris Mäkelä ja Kari Takala. Hämeen EKL piirin kevätkokous oli 24.4 Kalvolan seurakuntatalolla ja syyskokous 87.11 Humppilan työväentalolla. Kevätkokoukseen osallistuivat Juhani Alasentie, Iiris Mäkelä, Airi Mäkinen, ja Veijo Virtanen. Syyskokoukseen Heinolan WPK:n talolla osallistuivat Veijo Virtanen, Eino Viberg ja Airi Mäkinen.

**JÄSENISTÖ**

Yhdistyksen jäsenmäärä oli vuoden lopussa 404, kun se vuoden alussa oli 489.

Toimitilassa oli päivystys 2 kertaa ja uusien jäsenten tilaisuus 2 kertaa.

**EDUNVALVONTA**

Valtakunnallinen edunvalvonta tapahtuu keskusliittomme EKL:n kautta.

Valtakunnallisilla eläkeläisjärjestöillä on lisäksi yhteinen edunvalvontajärjestö EETU. Hämeessä järjestetään piirin eläkeläisjärjestöjen toimesta alueellista toimintaa, joka tukeutuu EETU:n tavoitteisiin.

Olemme paikallisesti pitäneet tiiviisti yhteyttä vanhusneuvostoon. Vanhusneuvoston varsinainen jäsen oli Veijo Virtanen ja varajäsenenä Hannu Hakala. Veijo Virtanen toimii vanhusneuvoston puheenjohtajana. Tehtävien myötä hänet on nimetty kuuteen kaupungin työryhmään ikäihmisten edustajana.

Veijo Virtanen toimii Kanta-Hämeen hyvinvointialueen vanhusneuvoston 2. varapuheenjohtajana ja maakunnallisen kuljetuspalvelun ohjausryhmän jäsenenä.

Kanta – Hämeen järjestöasiain neuvottelukunnassa toimi potilasjärjestöjen omaishoitotyhmässä varaedustajana Ossi Lapisto ja ikäihmisten 1. varaedustajana Kirsti Suoranta.

**TIEDOTUS**

Vuosittainen jäsentiedote ja ajantasaiset yhdistyksen kotisivut ovat tärkeimmät tiedotuskanavat jäsenistölle. Yhdistyksen mediatiedotus on keskitetty lähinnä ilmoituksina Hämeenlinnan Kaupunkiuutisiin.

Kerhojen vetäjät tiedottivat tarvittaessa kerholaisia ajankohtaisista muutoksista ja muista asioista.

Valtakunnallinen EKL:n jäsenlehti sisältää ajankohtaista tiedotettavaa, mielenkiintoisia kirjoituksia ja uutisia valtakunnallisesti sekä alueellisesti. Lehti tulee jäsenistölle jäsenetuna.

Kokouksissa ja jäsentapaamisessa on kerrottu ajankohtaisista tapahtumista. Jäsenistöllä on mahdollisuus näissä tapaamisissa antaa palautetta ja kysellä toiminnoista.

**YHTEISTYÖ**

Yhdistys tekee yhteistyötä Hämeenlinnan kaupungin ja Kanta-Hämeen hyvinvointialueen päättäjien ja virkamiesten, vanhusneuvoston, muiden eläkeläisjärjestöjen sekä kaikkien muiden sellaisten tahojen kanssa, jotka vaikuttavat toiminnallaan eläkeläisväestön asioihin.

EKL:n Hämeenlinnan, Kalvolan ja Lammin yhdistysten yhteistyötä jatkettiin. Kokoonkutsujana toimi Veijo Virtanen. Kokoontumisia oli kaksi, yksi kevätkaudella ja toinen syyskaudella. Yhdistysten jäsenten oli mahdollista osallistua myös muiden yhdistysten retkille, matkoille ja vesijumppaan.

**TALOUS**

Taloudelliset haasteet jatkuivat, vaikka tilinpäätös osoittaa 888,35euron ylijäämää. Haasteelliseen taloustilanteeseen vaikuttaa eniten alentunut jäsenmäärä.

Tilinpäätös käsitellään kevätkokouksessa. Jäsenille annetaan tällöin yhteenvetona selvitys tulojen ja menojen muodostumisesta.

Jäsenmaksu oli 25 €. Liiton ja piirin yhdistykseltä perimät jäsenmaksut muuttuivat. Liitto perii 10 €/jäsen ja piiri 1 €/jäsen.

Yhdistyksellä on yksi kannatusjäsen, Kanta-Hämeen teollisuustyöväen ammattiosasto 43.

EKL:n kautta anottiin ja saatiin TSL:n tukea kurssimuotoiseen opiskeluun 943,47€.

Liiton avustukset

Hämeenlinnan kaupunki tuki anomuksesta yhdistystä 2500 eurolla.

Myyjäiset, erilaisten tilaisuuksien myyntitulot sekä järjestetyt arpajaiset ovat tärkeä osa talouttamme. EKL:n kulttuuritapahtuma Katajiston Lato karaokekilpailu 5.6, buffetin pitäminen.

Yhdistyksen pankkipalvelujen toteuttajana toimi edelleen Lammin Säästöpankki.

Yhdistyksellä oli toiminnan vastuuvakuutus Pohjantähdestä.

**ONNITTELUT, MUISTAMISET JA HUOMIONOSOITUKSET**

Merkkipäiväänsä viettäneille jäsenillemme toimitettiin onnittelukortti/adressi 80, 85, 90, ja 95 vuotispäiviksi.

**JUHLAT JA TAPAHTUMAT**

Yhteisöllisen toiminnan keskeisiä tapahtumia ovat erilaiset jäsenille järjestetyt juhlat ja tapahtumat, joihin on osallistuttu toimintavuoden aikana seuraavasti:

* Kaupunginpuiston 23.5, kevätpäivätapahtuma.; osallistujia noin 55.
* syystapaaminen Kipinäniemessä 27.8; osallistujia n. 40 henkilöä
* tanssit Idänpään Torpalla 27.10, niitä tahditti Raimo Turtiainen ja pojat 80
* myyjäiset 30.11, HTY:llä; osallistujia n. 4 myyjää.
* pikkujoulu 12.12. Loimua-Areenalla; osallistujia n. 37.

**EKL JA EKL:N HÄMEEN PIIRI**

EKL:n hallituksessa jatkoi Ulla Pullola. Hänet valittiin jatkamaan tehtävässä liittokokouksessa. Hallituksen järjestäytymiskokouksessa Ulla valittiin ensimmäisenä naisena EKL:n varapuheenjohtajaksi.

EKL:n Hämeen Piirin puheenjohtajana toimi Ulla Pullola. Hallituksen sihteerinä toimi Liisa Harju.

**KERHOTOIMINTA**

Yhdistyksen kerhojen toiminnasta on tämän vuosikertomuksen liitteenä kerhoittain yhteenveto.

**OPINTOTOIMINTA**

Vuoden aikana järjestettiin kaksi viinikurssia, teekurssi ja senioritanssikurssi. Piirin järjestökurssi Tuulosessa 29.10 osallistui Kirsti Suoranta ja Liisa Harju.

**VAPAAEHTOIS- JA TALKOOTOIMINTA**

Yhdistyksen jäsenet ovat toimintavuotena osallistuneet korvauksettomaan yhdistyksen erilaisiin vapaaehtoistoimintoihin 2087 tunnin määrällä, joka vastaa noin 1,30 henkilön vuosittaista työpanosta.

**LOPUKSI**

Kuten tästä vuosikertomuksesta ja sen liitteistä ilmenee, yhdistyksen toiminta ollut suhteellisen monipuolista. Hallitus suunnitteli ja toteutti tilaisuuksia tämän toimintasuunnitelman pohjalta. Tavoitteena on jäsentemme hyvinvoinnin ja yhteisöllisyyden lisääminen.

HALLITUS 14.2.2025

Käsitelty ja hyväksytty yhdistyksen kevätkokouksessa . .2025

Kokouksen puolesta allekirjoitukset ja nimenselvennykset

Puheenjohtaja Sihteeri